Stockholmi börs

Stockholmi börs (rootsi keeles: Stockholmsbörsen) on Rootsi väärtpaberibörs, mis tegutseb Stockholmis. Börs kuulub Nasdaq Inc gruppi. Stockholmi börs on Nasdaq Nordic börsi üks osa. Börsi ametlik nimi on Nasdaq Stockholm AB. Stockholmi börs opereerib lisaks Stockholmi börsi reguleeritud turule ka First North turgu, mis on alternatiivne turg Rootsis. First North turg on aktsiate lisanimekiri, millele on kehtestatud võrreldes reguleeritud turuga leebemad reeglid. Stockholmi börsil saab kaubelda siin noteeritud aktsiate, võlakirjade, fondide, futuuride ja optsioonidega. Turu ametlik kauplemisvaluuta on Rootsi kroon. Stockholmi börsi üldindeks on OMX Stockholm.  

Stockholmi börsile teostab järelevalvet Rootsi Finantsinspektsioon (Finansinspektionen). 

Stockholmi börsis on suurim ja aktiivseima kauplemisega väärtpaberibörs põhjamaades.

Ajalugu 

 1863. aastal, mil oli Rootsi kuningas Karl XV, loodi Stockholmi börs.
 1990. aastal võttis börs kasutusele automaatse kauplemissüsteemi.
 1991. aastal hakkas Stockholmi börsil tööle Maailma esimene integreeritud tuletisinstrumentide kauplemise ja arveldussüsteem.
 1993. aastal formeeriti börs äriühinguks.
 1994. aastal hakkas börs esimesena Euroopas võimaldama tehingute tegemist välismaalt.
 1998. aastal ühinesid Stockholmi börs ja OM Group. Samal aastal sõlmisid ka Stockholmi ja Kopenhaageni börsid liidu, mis oli esimene börside liit, mis seadis ühtseid kauplemisreegleid.
 2006. aastal luuakse OMX Nordic börs, kus kaubeldi alguses lisaks Stockholmi börsi aktsiatele ka Kopenhaageni ja Helsingi börsi aktsiatega.
 2007. aastal omandas OMX Groupi Nasdaq Inc.
 2009. aastal hakkas Stockholmi börs kauplema ka enim kaubeldavate Norra ettevõtete aktsiatega.
 8. veebruaril 2010. aastal käivitati ühtne kauplemissüsteemi INET Balti- ja Põhjamaade väärtpaberiturgudel Tallinnas, Riias, Vilniuses ning Kopenhaagenis, Helsingis, Reykjavikis ja Stockholmis.
 2015. aastast alates on börsi ametlik nimi Nasdaq Stockholm AB.

Stockholmi börsi suurus 
Seisuga 31. märts 2022 oli Stockholmi börsil noteeritud ettevõtete väärtus kokku ehk turuosa 10,51 triljonit Rootsi krooni (999 miljardit eurot). Stockholmi börsi turuosa moodustab 53% Nasdaq Nordic börsi mahust. Tegemist on suurima Nasdaq Nordic börsi sisebörsiga ja üldse suurima börsiga põhjamaades.

2022. a märtsis tehti Stockholmi börsil ühes päevas tehinguid keskmiselt 2,7 miljardi euro väärtuses (28,592 miljardi Rootsi krooni väärtuses). Keskmiselt tehakse 58% Nasdaq Nordic börsi tehingutest Stockholmi börsil.

Stockholmi börsi reguleeritud turul on noteeritud 366 ettevõtte aktsiad.

Stockholmi börsi suurima turuväärtusega ettevõte on Investor AB (61,8 miljardit eurot). Järgnevad Atlas Copco AB (turuväärtus 55,2 miljardit eurot), EQT AB (35,2 miljardit eurot), Volvo AB (34,3 miljardit eurot) ja Hexagon AB (32,8 miljardit eurot).

Olulisemad Stockholmi börsil noteeritud aktsiate hinnaliikumisi iseloomustavad indeksid 
OMX Stockholm 30 Index (OMXS30) - olulisim indeks Stockholmi börsil.

 Indeks tõusis 2021. aastal 28%. Indeks oli kõrgeim aasta viimasel kauplemispäeval (30. detsembril 2021) olles 2 425,2 SEKi. Indeks oli madalaim 5. jaanuaril 2021 olles 1885,33 SEKi.

OMX Stockholm All Share Index (OMXSPI) - hõlmab kõiki Stockholmi reguleeritud turul noteeritud aktsiaid. Võrdleb aktsiate hindade keskmist muutust võrreldes 31. detsembri 1995. aasta tasemega. Algväärtus oli 100 punkti.

Enim kaubeldud aktsiad 
Ettevõtted, kelle aktsiatega on enim kaubeldud 2022. aastal (käibe alusel, enim kaubeldud ettevõte on reastatud esimesena, 31. märtsi seisuga):

 Evolution AB - Online mängukeskkonnad ja kasiinod
Ericsson, Telefonab. L M - elektroonikatööstus
Atlas Copco AB - suruõhuseadmete tootmine
Investor AB - investeerimine (tööstused)
Volvo, AB - autotööstus
 Nordea Bank Abp - pangandus.
2020. aastal kaubeldi enim Volvo, AB aktsiatega ja 2021, aastal Evolution AB aktsiatega.

Börsi reguleeritud turul noteeritud ettevõtted, mille väärtus (turuosa) 2021. aastal kasvas enim (2020 detsember vs 2021 detsember)

Börsi reguleeritud turul noteeritud ettevõtted, mille väärtus (turuosa) 2021. aastal kahanes enim (2020 detsember vs 2021 detsember)

Vaata ka 
Nasdaq Nordic börs

Nasdaq Balti börs

Kopenhaageni börs

Helsingi börs

Viited 
Börsid

Välislingid 
Nasdaq Nordic börs
Rootsi ettevõtted